钦定古今图书集成/历象汇编/岁功典/第027卷 > 念奴娇〈上元〉 明周用
## 钦定古今图书集成/历象汇编/岁功典/第027卷 > 念奴娇〈上元〉 明周用

皇都元夕，正瑶空华月，九衢如昼。为倩农师占五谷，
道是丰年物候。百尺星桥，千寻火树，遥听钧天奏。重
门永夜，漫催银箭。更漏。　又道画阁东头，何郎诗兴，
不管梅花瘦。松雪王孙传好句，信是词垣耆旧。𩰚草
香茵，冲花绣羽，都在烧灯后。品题乐事，莫放绿颦红
皱。